**Dan jabuka u 2.A**

Dan jabuka obilježili smo pravljenjem torte od jabuka, izradom svijećnjaka od jabuka i uređenjem panoa.

Pripremili smo potrebne sastojke za tortu i pomagala (ribež za jabuke i mlinčiće).

Za svijećnjak su naši dječaci donijeli jabuke i lučice.

Kad se naše vrijedne ruke slože, za čas su orasi i keksi bili samljeveni, voće nasjeckano i jabuke naribane. Sve sastojke smo dobro izmiješali. Tortu smo ukrasili. Za to vrijeme svijećnjaci su bili gotovi.

Upalili smo svijeće i jabukama čestitali Dan jabuka.

Jedva smo dičekali probati svojih ruku djelo i oduševili se.

Baš je bilo fino!

Napravili smo origami jabuke, na njima ispisali poruke o jabukama i uredili pano.



















